CELEX: C2007/082/88
Language: sk
Date: 2007-04-14 00:00:00
Title: Vec T-24/07: Žaloba podaná 6. februára 2007 – ThyssenKrupp Stainless/Komisia

14.4.2007   
            
            
               SK
            
            
               Úradný vestník Európskej únie
            
            
               C 82/39
            
         Žaloba podaná 6. februára 2007 – ThyssenKrupp Stainless/Komisia
   (Vec T-24/07)
   (2007/C 82/88)
   Jazyk konania: nemčina
   Účastníci konania
   
      Žalobca: ThyssenKrupp Stainless AG (Duisburg, Nemecko) (v zastúpení: M. Klusmann a S. Thomas, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť napadnuté rozhodnutie,
            
         
               —
            
            
               subsidiárne zrušiť výrok v bode 2,
            
         
               —
            
            
               ďalej subsidiárne primerane znížiť výšku pokuty uloženej žalobcovi napadnutým rozhodnutím,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca napadá rozhodnutie Komisie K(2006) 6765, konečné znenie, z 20. decembra 2006 vo veci COMP/39.234 – príplatok za legovanie, nové rozhodnutie. V napadnutom rozhodnutí, ktoré sa týka obnovy konania IV/35.814 – príplatok za legovanie, bola žalobcovi uložená pokuta za to, že Thyssen Stahl GmbH (predtým Thyssen Stahl AG) porušil článok. 65 ods. 1 ESUO tým, že zmenil a používal vo vzájomnej zhode referenčné hodnoty vzorca na výpočet príplatku za legovanie.
   Žalobca uvádza na podporu svojej žaloby desať žalobných dôvodov:
   
               —
            
            
               porušenie zásady nulla poena sine lege, pretože z dôvodu neexistencie prechodných ustanovení neexistovalo žiadne oprávnenie Komisie použiť spätne ESUO, ktorého platnosť skončila v roku 2002,
            
         
               —
            
            
               protiprávne použitie nariadenia (ES) č. 1/2003 (1), pretože toto oprávňuje len na použitie článkov 81 a 82 ES, ale nie na použitie ESUO,
            
         
               —
            
            
               porušenie zásady res iudicata, pretože Súdny dvor už v tejto veci právoplatne rozhodol, že žalobca hmotnoprávne nezodpovedá za protiprávne konanie Thyssen Stahl AG, ktoré jej je v napadnutom rozhodnutí znova vytýkané,
            
         
               —
            
            
               nedostatočnú zodpovednosť žalobcu založenú na súkromnom vyhlásení o prevzatí zodpovednosti, pretože toto je nanajvýš deklaratórne,
            
         
               —
            
            
               porušenie zásady presnosti z dôvodu neurčitosti základu použitého pre sankciu a z dôvodu neurčitosti prisúdenia zodpovednosti,
            
         
               —
            
            
               porušenie zásady ne bis in idem, pretože žalobcovi už bola kvôli totožnému skutkovému stavu uložená v prvom konaní pokuta, ktorá bola právoplatne potvrdená Súdnym dvorom,
            
         
               —
            
            
               premlčanie protiprávneho konania,
            
         
               —
            
            
               porušenie práva nazrieť do spisu,
            
         
               —
            
            
               porušenie práva byť vypočutý kvôli neúplným námietkam, ako aj
            
         
               —
            
            
               chybný výpočet pokuty vzhľadom na oznámenie o spolupráci z roku 1996 (2).
            
         
      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, s. 1, Mim. vyd. 08/002, s. 205).
   
      (2)  Oznámenie Komisie o neuložení nebo znížení pokút v prípadoch kartelových dohôd [neoficiálny preklad ] (Ú. v. ES C 207, s. 4).